Държавен вестник, бр. 32, 2025 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  32
Чл. 23. Изследване за наличие на аурику­
ларен сифилис се предлага на всеки пациент 
при внезапна загуба на слуха.
Чл. 24. (1) Определяне на серологична 
активност на сифилис и мониториране на 
ефекта от лечението се провеждат чрез:
1. изследване с количествени нетрепонемни 
тестове VDLR или RPR; 
2. титърът от изследването се документи­
ра на първия ден от лечението и служи за 
изходно ниво при последващ мониторинг на 
терапията; препоръчително е изследванията 
за проследяване да се извършват с един и 
същ вид нетрепонемен тест в една и съща 
лаборатория.
(2) Показатели за успешно лечение са:
1. възвръщане към серонегативен статус 
или 
2. четирикратно понижение на титъра на 
антителата при VDRL или RPR изследване 
в течение на една година след проведеното 
лечение.
(3) Показатели за неефективност на про­
ведената специфична терапия са:
1. персистиране или рецидив на клиничните 
прояви на сифилиса; 
2. устойчиво четирикратно или по-високо 
нарастване на титрите в сравнение с изходни­
те на неспецифичните серологични реакции 
VDRL или RPR.
Чл. 25. (1) Всички лица, които са били 
в контакт с болен от сифилис, подлежат на 
изследване, преглед и антибиотична профи­
лактика или лечение.
(2) При определяне на контактните лица се 
има предвид всяко лице, което е осъществило 
сексуален контакт с лице с първичен, вторичен 
или ранен латентен сифилис:
1. при осъществен сексуален контакт пре­
ди по-малко от 90 дни преди поставяне на
диагнозата, контактните лица трябва да бъдат 
лекувани за ранен сифилис, дори ако резул­
татите от серологичния тест са отрицателни;
2. при осъществен сексуален контакт преди 
повече от 90 дни преди поставяне на диаг­
нозата, контактните лица трябва да бъдат 
лекувани за ранен сифилис, ако няма резул­
тати от серологичен тест и е несигурна въз­
можността за проследяване. Ако резултатите 
от серологичните тестове са отрицателни, 
не е необходимо лечение. Ако резултатите 
от серологичните тестове са положителни, 
лечението се определя в зависимост от кли­
ничните прояви и диагностицирания стадий 
на заболяването;
3. дългосрочните сексуални партньори на
лица с късен латентен сифилис трябва да 
бъдат оценени клинично и серологично за 
сифилис и лекувани въз основа на резултатите 
от оценката.
Чл. 26. Бременни жени, боледували в ми­
налото от сифилис, подлежат на изследване 
и антибиотична профилактика, при преценка 
на лекуващия лекар.
Чл. 27. На новородени с положителни серо­
логични тестове се провеждат антибиотично 
лечение в продължение на 10 дни и допълни­
телно изследване за сифилис след 6 месеца.
Чл. 28. На хоспитализация подлежат бо­
лните лица със серологични данни за сифилис 
в зависимост от клиничното им състояние. 
Чл. 29. Преболедувалите от сифилис под­
лежат на диспансерно наблюдение по реда на 
Наредба № 8 от 2016 г. за профилактичните 
прегледи и диспансеризацията (ДВ, бр. 92 
от 2016 г.).
Г л а в а  т р е т а
ГОНОРЕЯ
Чл. 30. Наредбата се прилага за формите на 
гонореята, определени по МКБ, както следва:
1. гонококова инфекция на долните отдели 
на пикочо-половия тракт без абсцедиране на 
периуретрални или придатъчни жлези;
2. гонококова инфекция на долните отдели 
на пикочо-половия тракт с абсцедиране на 
периуретрални и придатъчни жлези;
3. гонококов пелвеоперитонит и други го­
нококови инфекции на пикочо-половия тракт;
4. гонококова инфекция на окото;
5. гонококова инфекция на костно-мускул­
ната система;
6. гонококов фарингит;
7. гонококова инфекция на ануса и ректума;
8. други гонококови инфекции;
9. гонококова инфекция, неуточнена.
Чл. 31. Лабораторни изследвания за гоно­
рея се извършват:
1. при провеждане на здравен скрининг 
(скринингово изследване);
2. при диагностика или лечение на паци­
енти (диагностично изследване);
3. при осъществяване на медицински на­
учни изследвания и клинични изпитвания на 
лекарствени продукти; 
4. по желание на лицето.
Чл. 32. Скринингово изследване за гонорея 
се предлага на лица с повишен риск за инфек­
тиране със сексуално предавани инфекции:
1. лица с рисково сексуално поведе­
ние – лица, практикуващи секс без предпазни 
средства и/или имащи множество сексуални 
партньори; лица, употребяващи интравенозно 
наркотици; мъже, които правят секс с мъже; 
жени, които имат сексуални контакти с мъже, 
които правят секс с мъже; лица с други СПИ 
или анамнестични данни за такива; сексуални